《哭戈南村夫子》
清代·刘天谊

天乎何酷在师门，木坏山颓更莫论。只有羊昙能下泪，岂真宋玉解招魂。

训词方惧微言绝，遗集谁编旧泽存。闻说浮家尚羁旅，抚棺未得只声吞。

作者简介：刘天谊（1774—1854），字宜甫，号戒庵，先世深州人，其父实斋徙居于青县温褚村（今属沧县）。弱冠游泮，秋闱屡试不售，遂绝意进取，肆力于古文辞。与朱煌号称二杰，著有《同野堂诗文集》。其诗见于《津门诗抄》。